TRADICIONALNI SLOVENSKI ZAJTRK 2013

Tudi v tem šolskem letu smo se že tretjič pridružili projektu Tradicionalni slovenski zajtrk. Na šoli smo izpeljali dan dejavnosti Zdrav življenjski slog za učence od 1. do 9. razreda.

Učenci so zajtrkovali črn kruh, maslo, med, mleko in jabolka. Vsa uporabljena živila so nam dostavili okoliški kmetje in sicer: maslo Poličarjeva kmetija, mleko kmetija Muhovc in Poličarjeva kmetija, med Čebelarsko društvo Naklo, jabolka kmetiji Matijovc in Jerala. Kruh so spekli v pekarni Mlinotest iz slovenske pšenice. Zajtrk je bil zelo okusen in učenci so spoznali prednosti lokalno pridelane hrane.

Dopoldan so učenci spoznavali pomen gibanja za zdravje in lokalne pridelovalce hrane. Z vaditelji so spoznali dve skupinski vadbi in sicer pilates ter aerobiko.

Na stojnicah so se učencem predstavili lokalni pridelovalci hrane. Povedali so jim, s čim se ukvarjajo na njihovi kmetiji. Tako so učenci spoznali kmetijo Matijovc iz Podbrezij, Mesarstvo Tišlr iz Podbrezij, Biotehniški center Naklo, kmetijo Halovc iz Strahinja , Poličarjevo kmetijo iz Police, kmetijo Muhovc iz Nakla, kmetijo Andrejc iz Žej, kmetijo Jerala iz Podbrezij, kmetijo Šparovc iz Podbrezij in čebelarsko društvo Naklo, ki so ga predstavili čebelarji Janez Pivk, Ignac Kuhar in Janez Markič.

Navduševala je pokušina domačih pridelkov. Učenci so jedli kuhan krompir in zelenjavo, mleko in mlečne izdelke, jajca, jabolka in sokove, ajdove žgance, okušali so različne vrste medu, kruh, kislo zelje, suhe klobase in kruh namazan z zaseko. Vsi so bili mnenja, da je lokalno pridelana hrana okusnejša.

Na koncu so svoje vtise zaključili z izdelavo plakata n a katerem so prikazali načela zdrave prehrane oziroma kakšen je zdrav življenjski slog.

Zapisala Nataša Černilec